《答牛士良典簿》
明代·林弼

海国秋风客鬓华，远来共驾指南车。
越裳方物供周室，赵尉提封入汉家。
裘马清狂成旧梦，斗牛空阔接仙槎。
扁舟准拟同归去，明月洲前芦荻花。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。